ai4bharat/Pralekha huggingface dataset:
വാണിജ്യ വ്യവസായ മന്ത്രാലയം
പ്രത്യേക സാമ്പത്തിക മേഖലകൾ സ്ഥാപിക്കുന്നതിന്റെ ലക്ഷ്യങ്ങൾ
ന്യൂ ഡൽഹി: ഡിസംബർ 17, 2021
2005ലെ പ്രത്യേക സാമ്പത്തിക മേഖല  നിയമം, വകുപ്പ് 5-ൽ, വ്യവസ്ഥ ചെയ്തിട്ടുള്ള പ്രത്യേക സാമ്പത്തിക മേഖല  പദ്ധതിയുടെ പ്രധാന ലക്ഷ്യങ്ങൾ ഇവയാണ് - അധിക സാമ്പത്തിക പ്രവർത്തനങ്ങൾ, ചരക്കുകളുടെയും സേവനങ്ങളുടെയും കയറ്റുമതി പ്രോത്സാഹിപ്പിക്കുക, ആഭ്യന്തര-വിദേശ സ്രോതസ്സുകളിൽ നിന്നുള്ള നിക്ഷേപം പ്രോത്സാഹിപ്പിക്കുക, തൊഴിലവസരങ്ങൾ സൃഷ്ടിക്കുക, അടിസ്ഥാന സൗകര്യ വികസനം.
പ്രത്യേക സാമ്പത്തിക മേഖലകൾ രാജ്യത്തുടനീളമായി വ്യാപിച്ചുകിടക്കുന്നു. കഴിഞ്ഞ 5 വർഷങ്ങളിൽ പ്രവർത്തനക്ഷമമായ SEZ-കളുമായി ബന്ധപ്പെട്ട കയറ്റുമതി, തൊഴിൽ, നിക്ഷേപം എന്നിവയുടെ വിശദാംശങ്ങൾ താഴെപ്പറയുന്നവയാണ്:
|
|
Year
|
|
Export

|
|
Employment|
|
Investment|
|
2016-2017
|
|
5,23,637
|
|
17,31,641
|
|
4,23,189
|
|
2017-2018
|
|
5,81,033
|
|
19,77,216
|
|
4,74,917
|
|
2018-2019
|
|
7,01,179
|
|
20,61,055
|
|
5,07,644
|
|
2019-2020
|
|
7,96,669
|
|
22,38,305
|
|
5,71,735
|
|
2020-2021
|
|
7,59,524
|
|
23,58,136
|
|
6,17,499ക്യുമുലേറ്റീവ് അടിസ്ഥാനത്തിലാണ് കണക്കാക്കിയിരിക്കുന്നത്
വാണിജ്യ വ്യവസായ സഹമന്ത്രി ശ്രീമതി അനുപ്രിയ പട്ടേൽ രാജ്യ സഭയിൽ രേഖാമൂലം നൽകിയതാണ് ഈ വിവരങ്ങൾ
RRTN/SKY
(Visitor Counter : 89
പ്രത്യേക സേവനങ്ങളും ഫീച്ചറുകളും
കേരളത്തിൽ നിന്ന് കാനഡയിലേക്കുള്ള ജി ഐ ടാഗ് ചെയ്ത മറയൂർ ശർക്കരയുടെ കടൽ വഴിയുള്ള കയറ്റുമതി അഗ്രികൾച്ചറൽ ആൻഡ് പ്രോസസ്ഡ് ഫുഡ് പ്രൊഡക്ട്സ് എക്സ്പോർട്ട് ഡെവലപ്മെന്റ് അതോറിറ്റി ഫ്ലാഗ് ഓഫ് ചെയ്തു
കൊച്ചി: ഡിസംബർ 29, 2022
അഗ്രികൾച്ചറൽ ആൻഡ് പ്രോസസ്ഡ് ഫുഡ് പ്രൊഡക്ട്സ് എക്സ്പോർട്ട് ഡെവലപ്മെന്റ് അതോറിറ്റി  ഡിസംബർ 28ന് സംഘടിപ്പിച്ച ചടങ്ങിൽ കാനഡയിലെ ടോറന്റൊയിലേക്കുള്ള ജി ഐ ടാഗ് ചെയ്ത മറയൂർ ശർക്കരയുടെ കടൽ വഴിയുള്ള കയറ്റുമതി വെർച്വൽ ആയി ഫ്ലാഗ് ഓഫ് ചെയ്തു. എപിഇഡിഎ-ൽ രജിസ്റ്റർ ചെയ്ത എഫ്പിഒയായ ഇടുക്കി ജില്ലയിലെ മറയൂരിലുള്ള 'അഞ്ചുനാട് കരിമ്പു ഉൽപാദന വിപണന സംഘത്തിൽ' നിന്നും M/s. നിലമേൽ എക്സ്പോര്ട്സ് ആണ് ശർക്കര കയറ്റുമതി ചെയ്യുന്നത്.
കാനഡയിലെ ഇന്ത്യൻ ഹൈക്കമ്മീഷണർ ശ്രീ സഞ്ജയ് കുമാർ വർമ്മ, ചരക്ക് ഫ്ലാഗ് ഓഫ് ചെയ്തു.
ഏകദേശം 2.3 ദശലക്ഷം ഇന്ത്യൻ പ്രവാസികളുള്ള കാനഡയിലെ ഇന്ത്യൻ ഉൽപ്പന്നങ്ങൾക്കുള്ള വലിയ വിപണി സാധ്യതയെക്കുറിച്ച് ശ്രീ സഞ്ജയ് കുമാർ വർമ്മ വ്യക്തമാക്കി. കഴിഞ്ഞ ഏതാനും വർഷങ്ങളായി ഇന്ത്യയിൽ നിന്ന് കാനഡയിലേക്കുള്ള ശർക്കര കയറ്റുമതി ഗണ്യമായി വർധിച്ചിട്ടുണ്ടെന്നും എന്നാൽ കാനഡയിലെ ശർക്കരയുടെ ആഗോള ഇറക്കുമതി താരതമ്യപ്പെടുത്തുമ്പോൾ ഇന്ത്യയുടെ പങ്ക് തുച്ഛമാണെന്നും അദ്ദേഹം പരാമർശിച്ചു. ഇത്തരം സംരംഭങ്ങളിലൂടെ ഈ തോത് വർധിപ്പിക്കണമെന്ന് അദ്ദേഹം എപിഇഡിഎയോട് ആവശ്യപ്പെട്ടു.
കേരളത്തിൽ നിന്നുള്ള 'മറയൂർ ശർക്കര' എന്ന് ജിഐ ടാഗ് ചെയ്ത കരിമ്പ് ശർക്കരയുടെ നിർമ്മാണത്തിൽ വിദഗ്ധരായ എഫ്പിഒയാണ് അഞ്ചുനാട് കരിമ്പു ഉൽപാദന വിപണന സംഘം. വൃത്താകൃതിയിലുള്ള ശർക്കര , ക്യൂബ്, പൊടി, ദ്രാവകം, മസാലകൾ ചേർത്ത മിഠായി എന്നിങ്ങനെ വിവിധ രൂപങ്ങളിൽ ഈ സംഘം ശർക്കര ഉത്പാദിപ്പിക്കുന്നു.
ലോകത്തെ മൊത്തം ശർക്കര ഉൽപ്പാദനത്തിന്റെ 70% ത്തിലധികമുള്ള ഇന്ത്യ, ലോകത്തെ മുൻനിര വ്യാപാരികളിലും കയറ്റുമതിക്കാരിലും ഒന്നായി അംഗീകരിക്കപ്പെട്ടിരിക്കുന്നു. 2021-22 വർഷത്തിൽ ഇന്ത്യ, 375.20 ദശലക്ഷം യുഎസ് ഡോളർ മൂല്യമുള്ള 5,51,716.76 MT ശർക്കര, മധുര ഉൽപ്പന്നങ്ങൾ ലോകത്തിലേക്ക് കയറ്റുമതി ചെയ്തു. 2021-22 ൽ ഇന്ത്യയിൽ നിന്ന് കരിമ്പ് ശർക്കര കയറ്റുമതി മാത്രം 28.90 യു എസ് ഡോളർ ദശലക്ഷം മൂല്യമുള്ളതാണ്. അതിൽ 12.14% വിഹിതം കേരളത്തിൽ നിന്നാണ്. യുഎഇ, സൗദി അറേബ്യ, ഒമാൻ, ഖത്തർ, കുവൈറ്റ്, യുകെ തുടങ്ങിയ രാജ്യങ്ങളിലേക്കാണ് 2021-22ൽ കേരളത്തിൽ നിന്നുള്ള ശർക്കര പ്രധാനമായും കയറ്റുമതി ചെയ്തത്.
പ്രധാനമന്ത്രിയുടെ ഓഫീസ്
2022 ബാച്ചിലെ ഐഎഫ്എസ് ഓഫീസർ ട്രെയിനികൾ പ്രധാനമന്ത്രിയുമായി കൂടിക്കാഴ്ച നടത്തി
പരിശീലന വേളയിലെ പ്രധാന പാഠങ്ങൾ പങ്കുവച്ച ഓഫീസർ ട്രെയിനികളുമായി പ്രധാനമന്ത്രി വിവിധ വിഷയങ്ങൾ ചർച്ചചെയ്തു
ഗ്ലോബൽ സൗത്ത് മേഖലയുടെ വികസനപാതയെ സഹായിക്കാൻ കഴിയുന്ന, വികസനം കാംക്ഷിക്കുന്ന ജില്ലകൾക്കായുള്ള പരിപാടിയുടെ വിജയത്തെക്കുറിച്ചു പഠിക്കാൻ ഓഫീസർ ട്രെയിനികളോടു പ്രധാനമന്ത്രി ആവശ്യപ്പെട്ടു
ഇന്ത്യയുടെ ജി20 അധ്യക്ഷതയെക്കുറിച്ചു ചർച്ചചെയ്ത പ്രധാനമന്ത്രി, ജി20 യോഗങ്ങളിൽ പങ്കെടുത്ത അനുഭവത്തെക്കുറിച്ച് ഓഫീസർ ട്രെയിനികളോട് ആരാഞ്ഞു
ഇന്ത്യൻ ഫോറിൻ സർവീസ്  2022 ബാച്ച് ഓഫീസർ ട്രെയിനികൾ ഇന്നു രാവിലെ 7, ലോക് കല്യാൺ മാർഗിൽ പ്രധാനമന്ത്രി ശ്രീ നരേന്ദ്ര മോദിയുമായി കൂടിക്കാഴ്ച നടത്തി.
ഓഫീസർ ട്രെയിനികളുമായി പ്രധാനമന്ത്രി വിവിധ വിഷയങ്ങളിൽ ചർച്ച നടത്തുകയും ഗവണ്മെന്റ് സർവീസിൽ ചേർന്നശേഷം ഇതുവരെയുള്ള അനുഭവങ്ങളെക്കുറിച്ച് അവരോട് ആരായുകയും ചെയ്തു. ഗ്രാമസന്ദർശനം, ഭാരതദർശനം, സായുധസേനാബന്ധം എന്നിവ ഉൾപ്പെടെ, പരിശീലനവേളയിൽ ലഭിച്ച പാഠങ്ങൾ ഓഫീസർ ട്രെയിനികൾ പങ്കിട്ടു. ജൽ ജീവൻ ദൗത്യം, പ്രധാനമന്ത്രി ആവാസ് യോജന തുടങ്ങി ഗവണ്മെന്റിന്റെ നിരവധി ക്ഷേമപദ്ധതികളുടെ പരിവർത്തനപരമായ പ്രത്യാഘാതങ്ങളെക്കുക്കുറിച്ചും തങ്ങൾ അതു നേരിട്ടു കണ്ടറിഞ്ഞതായും അവർ പ്രധാനമന്ത്രിയെ അറിയിച്ചു.
ക്ഷേമപദ്ധതികളുടെ പൂർണത കൈവരിക്കുന്നതിൽ ഗവണ്മെന്റ് ഊന്നൽ നൽകുന്നതിനെക്കുറിച്ചും വിവേചനമേതുമില്ലാതെ ആവശ്യമുള്ള ഓരോ വ്യക്തിയിലേക്കും എത്തിച്ചേരാൻ കഴിഞ്ഞതെങ്ങനെയെന്നും പ്രധാനമന്ത്രി വിശദീകരിച്ചു. വികസനം കാംക്ഷിക്കുന്ന ജില്ലകൾക്കായുള്ള പരിപാടിയുടെ നടത്തിപ്പിനെയും വിജയത്തെയുംകുറിച്ചു പഠിക്കാൻ പ്രധാനമന്ത്രി ഓഫീസർ ട്രെയിനികളോട് ആഹ്വാനം ചെയ്തു. ഗ്ലോബൽ സൗത്ത് മേഖലയിലെ രാജ്യങ്ങൾക്ക് അവരുടെ വികസനപാതയിൽ പിന്തുണയേകുന്നതിന് ഈ ധാരണ സഹായിക്കുമെന്നും അദ്ദേഹം പറഞ്ഞു.
ഇന്ത്യയുടെ ജി 20 അധ്യക്ഷപദത്തെക്കുറിച്ചും പ്രധാനമന്ത്രി ചർച്ചചെയ്തു. ജി 20 യോഗങ്ങളിൽ പങ്കെടുത്തതിന്റെ അനുഭവം ഓഫീസർ ട്രെയിനികളോട് അദ്ദേഹം ആരാഞ്ഞു. പാരിസ്ഥിതികപ്രശ്നങ്ങളെക്കുറിച്ചു പരാമർശിക്കവേ, ലൈഫ് ദൗത്യത്തെക്കുറിച്ചു പ്രധാനമന്ത്രി വിശദീകരിച്ചു. കാലാവസ്ഥാവ്യതിയാനവുമായി ബന്ധപ്പെട്ട പ്രശ്നങ്ങൾ ജീവിതശൈലി മാറ്റത്തിലൂടെ ഏവർക്കും ഫലപ്രദമായി നേരിടാൻ കഴിയുമെന്നും അദ്ദേഹം പറഞ്ഞു.
--ND--
(
റോഡ് ഗതാഗത, ഹൈവേ മന്ത്രാലയം
ഭാരത്മാല പദ്ധതിയുടെ കീഴിലുള്ള സാമ്പത്തിക ഇടനാഴികൾ
ന്യൂ ഡൽഹി, ഫെബ്രുവരി 02, 2022
ഭാരത്മാല പദ്ധതിയുടെ ഒന്നാം ഘട്ടത്തിന് കീഴിൽ 9,000 കിലോമീറ്റര് നീളമുള്ള സാമ്പത്തിക ഇടനാഴികളുടെ നിർമ്മാണം വിഭാവനം ചെയ്യുന്നു. ഇതിൽ, 6,087 കിലോമീറ്റര് വരുന്ന പദ്ധതികൾക്ക് അനുമതി നൽകി കഴിഞ്ഞു. വരുന്ന രണ്ട് സാമ്പത്തിക വർഷങ്ങളിൽ ബാക്കി ഇടനാഴികളുടെ നിർമ്മാണ അനുമതി നൽകും. ഇതുവരെ, 1,613 കിലോമീറ്റര് ഇടനാഴികളുടെ നിർമ്മാണം പൂർത്തിയായിട്ടുണ്ട്. ബാക്കി 2026-27 ഓടെ പൂർത്തിയാക്കും.
(കേന്ദ്ര ഉപരിതല ഗതാഗത-ഹൈവേ മന്ത്രി ശ്രീ നിതിൻ ഗഡ്കരി രാജ്യ സഭയിൽ രേഖ മൂലം നൽകിയ മറുപടിയിലാണ് ആണ് ഈ വിവരം നൽകിയത്.
മന്ത്രിസഭ
ആരോഗ്യ പരിചരണ രംഗത്ത് ഇന്ത്യയും ബഹ്റിനും തമ്മില് ധാരണാപത്രത്തിന് അനുമതി
ആരോഗ്യ പരിചരണ രംഗത്തെ സഹകരണത്തിന് ഇന്ത്യയും, ബഹ്റിനും തമ്മില് ഒരു ധാരണാപത്രം ഒപ്പിടാന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
ധാരണാപത്രത്തില് ഉള്പ്പെടുന്ന സഹകരണത്തിന്റെ മേഖലകള് ഇവയാണ്.
1. ഗവേഷണ ഫലങ്ങളും, പ്രസിദ്ധീകരണങ്ങളും ഉള്പ്പെടെയുള്ള വിവരങ്ങളുടെ കൈമാറ്റം.
2. ഗവണ്മെന്റ് ഉദ്യോഗസ്ഥര്, അക്കാദമിക്ക് സ്റ്റാഫ്, പണ്ഡിതന്മാര്, അദ്ധ്യാപകര്, വിദഗ്ദ്ധര്, വിദ്യാര്ത്ഥികള് മുതലായവരുടെ പരസ്പര സന്ദര്ശനം.
3. ശില്പ്പശാലകള്, പരിശീലന പരിപാടികള് മുതലായവയുടെ പങ്കാളിത്തം.
4. പൊതു സ്വകാര്യ മേഖലയുടെയും, അക്കാദമിക് തലത്തിലെയും ആരോഗ്യ, മെഡിക്കല് ഗവേഷണ പ്രവര്ത്തനങ്ങള് പ്രോത്സാഹിപ്പിക്കല്.
5. ഇരുകൂട്ടരും പരസ്പരം തീരുമാനിക്കുന്ന മറ്റേത് രൂപത്തിലുള്ള സഹകരണവും.
സഹകരണത്തിന്റെ കൂടുതല് വിശദാംശങ്ങള്ക്ക് രൂപം നല്കാനും ധാരണാപത്രത്തിന്റെ നടത്തിപ്പിന് മേല്നോട്ടം വഹിക്കാനും ഒരു പ്രവര്ത്തക ഗ്രൂപ്പ് രൂപീകരിക്കും.
ND MRD – 515
(Visitor Counter : 63
പ്രത്യേക സേവനങ്ങളും ഫീച്ചറുകളും
രണ്ടു ദിവസത്തെ കേരള സന്ദർശനത്തിനായി കേന്ദ്രസഹമന്ത്രി ഡോ. എൽ. മുരുകൻ കൊച്ചിയിൽ എത്തി; നാളെ കൊടുങ്ങല്ലൂർ സന്ദർശിക്കും
(കൊച്ചി: ജനുവരി 16, 2023
രണ്ടു ദിവസത്തെ സന്ദർശനത്തിനായി കേന്ദ്ര വാർത്താ വിതരണ പ്രക്ഷേപണ, ഫിഷറീസ്, മൃഗസംരക്ഷണ, ക്ഷീരോൽപ്പാദന സഹമന്ത്രി ഡോ. എൽ. മുരുകൻ കേരളത്തിൽ എത്തി. ഇന്ന്  രാവിലെ കൊച്ചിയിൽ എത്തിയ അദ്ദേഹം ശബരിമല അയ്യപ്പക്ഷേത്രത്തിൽ ദർശനത്തിനായി പമ്പയിലെത്തി. നാളെ  പ്രസിദ്ധമായ താലപ്പൊലി മഹോത്സവം നടക്കുന്ന കൊടുങ്ങല്ലൂർ ശ്രീഭഗവതി ക്ഷേത്രത്തിൽ ദർശനം നടത്താൻ ശ്രീ മുരുകൻ കൊടുങ്ങല്ലൂരിലെത്തും.
രാജ്യരക്ഷാ മന്ത്രാലയം
iDEX-DIO സംഘടിപ്പിക്കുന്ന ഡിഫ് കണക്ട് -2.0 നാളെ പ്രതിരോധ മന്ത്രി ഉദ്ഘാടനം ചെയ്യും.
(ന്യൂ ഡൽഹി: ഏപ്രിൽ 21 , 2022
പ്രതിരോധ മന്ത്രാലയത്തിന്റെ കീഴിലുള്ള പ്രതിരോധ ഉപകരണ നിർമ്മാണ വകുപ്പിന്റെ  നേതൃത്വത്തിൽ ഇന്നോവേഷൻ ഫോർ ഡിഫൻസ് എക്സലൻസ്, ഡിഫൻസ് ഇന്നൊവേഷൻ ഓർഗനൈസേഷൻ  സംഘടിപ്പിക്കുന്ന DefConnect 2.0 നാളെ  ന്യൂഡൽഹിയിലെ വിജ്ഞാൻ ഭവനിൽ പ്രതിരോധ മന്ത്രി ശ്രീ രാജ്നാഥ് സിംഗ് ഉദ്ഘാടനം ചെയ്യും. .
പ്രതിരോധ മേഖലയിലെ ഇന്ത്യയിലെ മുൻനിര വ്യവസായങ്ങളിൽ നിന്നുള്ള നൂതന സംരംഭകരുടേയും നിക്ഷേപകരുടേയും ശ്രദ്ധ ആകർഷിക്കുന്ന പരിപാടിയായിരിക്കും ഇത്. വ്യവസായ രംഗത്തെ പ്രമുഖർ പങ്കെടുക്കുന്ന യോഗങ്ങൾ, iDEX-DIO പിന്തുണയ്ക്കുന്ന സ്റ്റാർട്ടപ്പുകളുടെ വിവിധ പ്രഖ്യാപനങ്ങൾ, പ്രദർശനങ്ങൾ എന്നിവ ഇതിൽ ഉൾപ്പെടും. തദ്ദേശീയ നൂതനാശയങ്ങൾ കണ്ടെത്തുന്നതിനായി സ്റ്റാർട്ടപ്പുകൾ, വ്യവസായ സ്ഥാപനങ്ങൾ, സൈനിക പ്രതിനിധികൾ എന്നിവരെ പരിപാടി ഒരു വേദിയിൽ ഒരുമിപ്പിക്കും.
iDEX-DIO-മായി ബന്ധപ്പെട്ടിരിക്കുന്ന നൂതന സംരംഭകർക്ക് അവരുടെ നൈപുണ്യവും ഉത്പന്നങ്ങളും അത്യാധുനിക സാങ്കേതിക വിദ്യകളും പ്രദർശിപ്പിക്കാൻഡിഫ് കണക്ട് സവിശേഷ അവസരം ഒരുക്കും. ഭാവിയിലെ പ്രവർത്തനങ്ങൾക്കാവശ്യമായ നിക്ഷേപവും അടിത്തറയും സൃഷ്ടിക്കുന്നതിന് സ്റ്റാർട്ടപ്പുകൾക്ക് ഈ അവസരം പ്രയോജനപ്പെടുത്താനാകും. iDEX സ്റ്റാർട്ടപ്പുകളെ പരിചയപ്പെടാനും iDEX-ൽ നിന്നും പങ്കാളികളിൽ നിന്നുമുള്ള പിന്തുണയോടെ വികസിപ്പിച്ചെടുക്കുന്ന നൂതന സാങ്കേതികവിദ്യകൾ മനസ്സിലാക്കാനുമുള്ള ഒരു സവിശേഷ അവസരം കൂടിയാണിത്.
2018-ൽ പ്രധാനമന്ത്രി ശ്രീ നരേന്ദ്ര മോദി തുടക്കം കുറിച്ച iDEX, പ്രതിരോധ, ബഹിരാകാശ മേഖലകളിലെ സാങ്കേതിക വികസനത്തിനും സഹകരണത്തിനും മേൽനോട്ടം വഹിക്കുന്നതിനുള്ള ഒരു ബഹുമുഖ സംവിധാനമായാണ് പ്രവർത്തിച്ചു പോരുന്നത്.
ആരോഗ്യ, കുടുംബക്ഷേമ മന്ത്രാലയം
3 കോടിയിലധികം പരിശോധനകൾ നടത്തി കോവിഡ് പരിശോധനയിൽ ഇന്ത്യ പുതിയ ഉയരത്തിലേക്ക്
(മൂന്ന് കോടിയിലധികം കോവിഡ് പരിശോധനകൾ നടത്തി രാജ്യം പുതിയ ഉയരത്തിൽ എത്തി. കഴിഞ്ഞ 24 മണിക്കൂറിൽ രാജ്യത്ത് 7, 31, 697 പരിശോധനകൾ നടത്തി. പ്രതിദിനം, 10 ലക്ഷം പരിശോധനകൾ എന്ന ലക്ഷ്യത്തിലേക്കാണ് ഇന്ത്യ നീങ്ങുന്നത്. നിലവിൽ ദശലക്ഷം പേരിലെ പരിശോധന 21, 769 ആയി വർദ്ധിച്ചു.
ആകെ പരിശോധനകളുടെ എണ്ണം 2020 ജൂലൈ 14ന് 1.2 കോടി ആയിരുന്നത്, 2020 ആഗസ്റ്റ് 16 ആയപ്പോഴേക്കും 3 കോടിയായി വർധിച്ചു. അതേസമയം പോസിറ്റിവിറ്റി നിരക്ക് ഇതേകാലയളവിൽ 7.5 % നിന്ന് 8.81%വർധിച്ചു.
രാജ്യത്ത് പരിശോധന കേന്ദ്രങ്ങളുടെ എണ്ണം ക്രമാനുഗതമായി വർദ്ധിക്കുകയാണ്. ഈ വർഷം ജനുവരിയിൽ പൂനയിൽ ഒരു കോവിഡ് പരിശോധന കേന്ദ്രം മാത്രമുണ്ടായിരുന്ന സ്ഥാനത്ത് ഇന്ന്, ഗവൺമെന്റ് മേഖലയിലെ 969 ഉം സ്വകാര്യമേഖലയിലെ 501ഉം ഉൾപ്പെടെ 1470 പരിശോധനാ കേന്ദ്രങ്ങൾ ആണുള്ളത്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
PIB Headquarters
സൈനിക സ്കൂള് പ്രവേശനത്തിന് ഡിസംബര് 05 വരെ അപേക്ഷിക്കാം
കഴക്കൂട്ടം സൈനിക സ്കൂളിലെ 2018-19 വര്ഷത്തെ ആറ്, ഒന്പത് ക്ലാസുകളിലേയ്ക്കുള്ള അഖിലേന്ത്യ സൈനിക സ്കൂള് പ്രവേശന പരീക്ഷകള്ക്കുള്ള അപേക്ഷകള് ക്ഷണിക്കുന്നു. അപേക്ഷകള് സ്വീകരിക്കുന്ന അവസാന തീയതി ഡിസംബര് 05. അപേക്ഷ ഫോറവും പ്രോസ്പെക്റ്റസും 2017 നവംബര് 30-വരെ വിതരണം ചെയ്യുന്നതാണ്. സീറ്റുകളുടെ എണ്ണം : ആറാം ക്ലാസ്സിലേക്ക്-60. ഒന്പതാം ക്ലാസിലേക്ക്-10.  .
പ്രവേശനം ആണ്കുട്ടികള്ക്ക് മാത്രം. ആറാം ക്ലാസ്സില് പ്രവേശനത്തിന് അപേക്ഷിക്കുന്നവര് 2007 ജൂലൈ രണ്ടിനും - 2008 ജൂലൈ ഒന്നിനും മദ്ധ്യേ ജനിച്ചവരായിരിക്കണം. ഒന്പതാം ക്ലാസ്സിലേക്ക് അപേക്ഷിക്കുന്നവര് 2004 ജൂലൈ രണ്ടിനും -2005 ജൂലൈ ഒന്നിനും മദ്ധ്യേ ജനിച്ചവരും, ഏതെങ്കിലും അംഗീകാരമുള്ള സ്കൂളില് എട്ടാം ക്ലാസ്സില് പഠിക്കുന്നവരായിരിക്കണം. രക്ഷകര്ത്താവിന്റെ വരുമാനത്തിന്റെ അടിസ്ഥാനത്തില് കേന്ദ്ര/സംസ്ഥാന ഗവണ്മെന്റുകളുടെ വിവിധതരം സ്കോളര്ഷിപ്പുകള് ലഭ്യമാണ്.
2018 ജനുവരി 7-ന്  പാലക്കാട്, കോഴിക്കോട്, എറണാകുളം, കോട്ടയം, കഴക്കൂട്ടം സൈനിക സ്കൂള് എന്നീ കേന്ദ്രങ്ങളില് പ്രവേശന പരീക്ഷ നടത്തും.
പ്രോസ്പെക്റ്റസും അപേക്ഷഫോറവും മുന്വര്ഷത്തെ ചോദ്യപേപ്പറും ആവശ്യമുള്ളവര് പ്രിന്സിപ്പല്, സൈനിക് സ്കൂള്, കഴക്കൂട്ടം, തിരുവനന്തപുരം-695 585 എന്ന വിലാസത്തില് അപേക്ഷ നല്കേണ്ടതാണ്. പ്രിന്സിപ്പല്, സൈനിക് സ്കൂള്, കഴക്കൂട്ടം എന്ന പേരില് തിരുവനന്തപുരത്ത് മാറാവുന്ന 450 രൂപയുടെ ഡിമാന്ഡ് ഡ്രാഫ്റ്റ് കൂടെ അയയ്ക്കണം. പട്ടിക വിഭാഗക്കാര് 300 രൂപയുടെ ഡ്രാഫ്റ്റ് അയച്ചാല് മതി . അപേക്ഷകന്റെ ജനന തീയതി, പൂര്ണ്ണവിലാസം, ഫോണ് നമ്പര്, ചേരേണ്ട ക്ലാസ്, വിശേഷ വിഭാഗം  എന്നിവ കത്തില് കാണിച്ചിരിക്കണം. അപേക്ഷഫോം സ്കൂളില് നിന്നും നേരിട്ടോ www.sainikschooltvm.nic.in എന്ന സ്കൂള് വെബ്സൈറ്റിലോ ലഭ്യമാകും. ഒക്ടോബര് 17 മുതല് നവംബര് 30 വരെ സ്കൂളില് നിന്നും നേരിട്ടും അപേക്ഷഫോറം വാങ്ങാവുന്നതാണ്. നവംബര് 30-ന് മുന്പ് ഓണ്ലൈനായും അപേക്ഷകള് സമര്പ്പിക്കാം.
പൂരിപ്പിച്ച അപേക്ഷകള് 2017 ഡിസംബര് 5-ന് മുമ്പായി സ്കൂളില് ലഭിച്ചിരിക്കണം. കൂടുതല് വിവരങ്ങള്ക്ക് www.sainikschooltvm.nic.in എന്ന സ്കൂള് വെബ്സൈറ്റ് സന്ദര്ശിക്കുക.
പ്രവേശന പരീക്ഷ സംബന്ധിച്ച പരിശീലനത്തിന് ഒരു സ്ഥാപനത്തെയും വ്യക്തിയെയും സ്കൂള് നിയോഗിച്ചിട്ടില്ല. പ്രവേശന പരീക്ഷയുടെയും തുടര്ന്നുള്ള അഭിമുഖത്തിന്റയും, വൈദ്യപരിശോധനയുടെയും അടിസ്ഥാനത്തില് തയ്യാറാക്കുന്ന മെറിറ്റ് ലിസ്റ്റില് നിന്നും മാത്രമായിരിക്കും പ്രവേശനം.
(Visitor Counter : 10
ന്യൂനപക്ഷകാര്യ മന്ത്രാലയം
2021ലെ ഹജ്ജിന് അപേക്ഷ സമര്പ്പിക്കാനുള്ള അവസാന തീയതി ജനുവരി 10 വരെ നീട്ടി
2021 ലെ ഹജ്ജിന് അപേക്ഷ സമര്പ്പിക്കാനുള്ള അവസാന തീയതി 2021 ജനുവരി 10 ലേക്ക് ദീര്ഘിപ്പിച്ചു. എംബാര്ക്കേഷന് പോയിന്റ് അടിസ്ഥാനമാക്കി തീര്ത്ഥാടനത്തിനുള്ള ചെലവ് കുറച്ചതായും കേന്ദ്ര ന്യൂനപക്ഷ കാര്യ വകുപ്പ് മന്ത്രി ശ്രീ മുക്താര് അബ്ബാസ് നഖ്വി വ്യക്തമാക്കി. മുംബൈയില് ഹജ്ജ് കമ്മിറ്റി യോഗത്തിന് ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം.
നേരത്തെ ഇന്ന്  ആയിരുന്നു 2021 ലെ ഹജ്ജിന് അപേക്ഷിക്കാനുള്ള അവസാനതീയതിയായി നിശ്ചയിച്ചിരുന്നത്.
ഇതുവരെ നാല്പതിനായിരത്തോളം അപേക്ഷകള് ലഭിച്ചിട്ടുണ്ട്. ഈ വര്ഷം ഇതു വരെ അഞ്ഞൂറിലേറെ വനിതകള് മെഹ്റം ഇല്ലാതെ ഹജ്ജിനുപോകാന് അപേക്ഷ സമര്പ്പിച്ചിട്ടുണ്ട്. 2020 ല് മെഹ്റം ഇല്ലാതെ ('യാത്രയ്ക്ക് പുരുഷന്മാര് ഒപ്പമില്ലാത്ത' അപേക്ഷിച്ച 2100 വനിതകള്ക്കും 2021 ലെ ഹജ്ജ് തീര്ത്ഥാടനത്തിന് അവസരം ലഭിക്കും.
സൗദി അറേബ്യ ഗവണ്മെന്റില് നിന്നുള്ള പ്രതികരണത്തെ തുടര്ന്ന് വിശദമായ ചര്ച്ചയ്ക്കുശേഷം, എംബാര്ക്കേഷന് പോയിന്റ്കള് അടിസ്ഥാനമാക്കി ഹജ്ജ് തീര്ത്ഥാടനത്തിനുള്ള ചെലവ് കുറച്ചിട്ടുണ്ട്. ഇതനുസരിച്ച് അഹമ്മദാബാദ്,മുംബൈ എന്നീ എംബാര്ക്കേഷന് പോയിന്റില് നിന്നും 3,30,000 രൂപയും ബംഗളൂരു, ലക്നൗ, ഡല്ഹി,ഹൈദരാബാദ് എന്നിവിടങ്ങളില് നിന്നും 3,50,000 രൂപയും, കൊച്ചി ശ്രീനഗര് എന്നിവിടങ്ങളില് നിന്നും 3,60,000 രൂപയും,കൊല്ക്കത്തയില് നിന്നും 3,70,000 രൂപയും ഗുവാഹത്തിയില് നിന്ന് 4 ലക്ഷം രൂപയുമാണ് ചെലവ് കണക്കാക്കുന്നത്.
കോവിഡ് പശ്ചാത്തലത്തില് സൗദി അറേബ്യന് ഗവണ്മെന്റിന്റെയും ഇന്ത്യ ഗവണ്മെന്റിന്റെയും മാര്ഗ്ഗ നിര്ദ്ദേശങ്ങള് പൂര്ണ്ണമായും പാലിച്ചായിരിക്കും 2021 ജൂണ്-ജൂലൈ മാസങ്ങളിലായുള്ള തീര്ത്ഥാടന നടപടികള് ക്രമീകരിക്കുക എന്ന് മന്ത്രി വ്യക്തമാക്കി.കോവിഡിനെത്തുടര്ന്ന് ഹജ്ജിനായുള്ള നിയമങ്ങള്, നിയന്ത്രണങ്ങള്, യോഗ്യതാ മാനദണ്ഡം, വയസ്സ്, ആരോഗ്യസ്ഥിതി എന്നിവയില് നിരവധി മാറ്റങ്ങള് വരുത്തിയിട്ടുണ്ട്. എയര് ഇന്ത്യയുടെയും മറ്റ് ഏജന്സികളുടെയും പ്രതികരണം കണക്കിലെടുത്ത് 2021 ലെ രാജ്യത്തെ ഹജ്ജ് എംബാര്ക്കേഷന് പോയിന്റുകളുടെ എണ്ണം 10 ആയി കുറച്ചിട്ടുണ്ട്. അഹ്മദാബാദ്, ബംഗളൂരു, കൊച്ചി, ഡല്ഹി, ഗുവാഹതി, ഹൈദരാബാദ്, കൊല്ക്കത്ത, ലക്നൗ, മുംബൈ, ശ്രീനഗര് എന്നിവയാണിവ. കേരളത്തിന് പുറമേ തമിഴ്നാട്, ലക്ഷദ്വീപ്, പുതുച്ചേരി, ആന്ഡമാന് നിക്കോബാര് ദ്വീപുകള് എന്നിവിടങ്ങളില് നിന്നുള്ള തീര്ത്ഥാടകരുടെ എംബാര്ക്കേഷന് പോയിന്റ് കൊച്ചിയാണ്.
കേന്ദ്ര ന്യൂനപക്ഷ കാര്യ വകുപ്പ് ഉന്നത ഉദ്യോഗസ്ഥര്, ഹജ്ജ് കമ്മിറ്റി ഓഫ് ഇന്ത്യ സി.ഇ.ഒ ശ്രീ. എം. എ ഖാന് തുടങ്ങിയവര് വാര്ത്താസമ്മേളനത്തില് പങ്കെടുത്തു
പ്രധാനമന്ത്രിയുടെ ഓഫീസ്
ബസവ ജയന്തി ദിനത്തിൽ ജഗദ്ഗുരു ബസവേശ്വരയ്ക്ക് പ്രധാനമന്ത്രി ശ്രദ്ധാഞ്ജലി അർപ്പിച്ചു
ബസവ ജയന്തി ദിനമായ ഇന്ന് പ്രധാനമന്ത്രി ശ്രീ നരേന്ദ്ര മോദി ജഗദ്ഗുരു ബസവേശ്വരയ്ക്ക് ശ്രദ്ധാഞ്ജലി അർപ്പിച്ചു.
ജഗദ്ഗുരു ബസവേശ്വരയെക്കുറിച്ച് സംസാരിച്ച 2020 ലെ തന്റെ പ്രസംഗവും പ്രധാനമന്ത്രി പങ്കുവെച്ചു.
പ്രധാനമന്ത്രി ട്വീറ്റ് ചെയ്തു:
"ബസവ ജയന്തിയുടെ പുണ്യ വേളയിൽ ജഗദ്ഗുരു ബസവേശ്വരയ്ക്ക് ആദരാഞ്ജലികൾ. അദ്ദേഹത്തിന്റെ ചിന്തകളും ആദർശങ്ങളും ലോകമെമ്പാടുമുള്ള ദശലക്ഷക്കണക്കിന് ആളുകൾക്ക് ശക്തി പകരുന്നു. 2020 ൽ ജഗദ്ഗുരു ബസവേശ്വരയെക്കുറിച്ച് ഞാൻ നടത്തിയ ഒരു പ്രസംഗം പങ്കിടുന്നു."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി ഇതുവരെ നൽകിയത് 50.86 കോടി ഡോസ് വാക്സിൻ
രാജ്യത്താകമാനം ഇതുവരെ 3,11,39,457 പേർ രോഗമുക്തരായി
രോഗമുക്തി നിരക്ക് 97.4%
കഴിഞ്ഞ 24 മണിക്കൂറിനിടെ 39,686 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 35,499 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,02,188
ചികിത്സയിലുള്ളത് ആകെ രോഗബാധിതരുടെ 1.26 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെ തുടരുന്നു; നിലവിൽ ഇത് 2.35 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.59%; കഴിഞ്ഞ 14 ദിവസമായി മൂന്നു ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 48.17 കോടി പരിശോധനകൾ.
രാജ്യരക്ഷാ മന്ത്രാലയം
ഓപ്പറേഷന് സമുദ്ര സേതു' വിന് ഭാരതീയ നാവികസേന തുടക്കം കുറിച്ചു
(ന്യൂഡൽഹി , മെയ്,5 , 2020
കോവിഡ് - 19 ന്റെ പശ്ചാത്തലത്തില് വിദേശത്തുള്ള ഇന്ത്യന് പൗരന്മാരെ, നാട്ടില് തിരിച്ചെത്തിക്കുന്നതിനായി ഭാരതീയ നാവികസേന 'ഓപ്പറേഷന് സമുദ്രസേതു' വിനു തുടക്കം കുറിച്ചു. ഇതിന്റെ ഭാഗമായി മാലദ്വീപിന്റെ തലസ്ഥാനമായ മാലെയിലേയ്ക്ക് ജലാശ്വ, മഗര് എന്നീ നാവികസേനാ കപ്പലുകള് യാത്ര തിരിച്ചു. ഈ പദ്ധതിയിലൂടെ വിദേശത്തുള്ളവരെ
തിരിച്ചെത്തിക്കുന്നതിന്റെ ഒന്നാംഘട്ടം മെയ് 8 ന് ആരംഭിക്കും.
കോവിഡ് 19 മഹാമാരിയുടെ പശ്ചാത്തലത്തില് വിദേശത്തുള്ള ഇന്ത്യന് പൗരന്മാരുടെ സാഹചര്യങ്ങള് കേന്ദ്ര ഗവണ്മെന്റ് നിരീക്ഷിച്ചുവരികയാണ്. വിദേശത്തുനിന്നും പൗരന്മാരെ നാട്ടിലെത്തിക്കുന്നതിന് തയ്യാറെടുപ്പുകള് നടത്താന് ഗവണ്മെന്റ് നാവികസേനക്ക് നിര്ദേശം നല്കുകയായിരുന്നു. മാലദ്വീപിലെ ഇന്ത്യന് എംബസി, അവിടെ നിന്നും കപ്പല്മാര്ഗ്ഗം നാട്ടിലെത്തിക്കേണ്ട ഇന്ത്യന് പൗരന്മാരുടെ പട്ടിക തയ്യാറാക്കുകയും ആരോഗ്യ പരിശോധനയ്ക്ക് ശേഷം യാത്രയ്ക്കുള്ള ക്രമീകരണങ്ങള് ഏര്പ്പെടുത്തുകയും ചെയ്യും. ആദ്യ യാത്രയില് 1000 പൗരന്മാരെ സ്വദേശത്ത് തിരിച്ചെത്തിക്കാനാണ് ഉദ്ദേശിക്കുന്നത്.
മാലദ്വീപില് നിന്നും കൊണ്ടുവരുന്ന ആള്ക്കാരെ, കൊച്ചിയിലാണ് എത്തിക്കുക. കൊച്ചിയില് എത്തിച്ചശേഷം അവരുടെ തുടര് സംരക്ഷണം കേരള ഗവണ്മെന്റിനായിരിക്കും. വിദേശകാര്യം, ആഭ്യന്തരം, പ്രതിരോധം, ആരോഗ്യം തുടങ്ങിയ മന്ത്രാലയങ്ങളുടെയും സംസ്ഥാന ഗവണ്മെന്റിന്റെയും സഹകരണത്തോടെയും ഏകോപനത്തോടെയുമാണ് ഓപ്പറേഷന് സമുദ്ര സേതു നടപ്പാക്കുന്നത്.
ഉപരാഷ്ട്രപതിയുടെ കാര്യാലയം
രാജ്യത്തിന് വേണ്ടി ഒന്നിച്ചു ജീവിക്കാനും ഒന്നിച്ചു പ്രവര്ത്തിക്കാനുമുള്ള ഇന്ത്യയുടെ മഹത്തായ സംസ്ക്കാരം സംരക്ഷിക്കാനും പ്രോത്സാഹിപ്പിക്കാനും ഉപരാഷ്ട്രപതിയുടെ ആഹ്വാനം
മൈസൂര് രാജവംശത്തിലെ 25-ാമത് രാജവായിരുന്ന ശ്രീ ജയ ചാമരാജ വാഡിയാര്ക്ക് അദ്ദേഹത്തിന്റെ ശതാബ്ദി ആഘോഷവേളയില് ഉപ രാഷ്ട്രപതി ശ്രദ്ധാജ്ഞലി അര്പ്പിച്ചു
ഇന്ത്യന് തത്വശാസ്ത്രത്തിന്റെ കാതലായ 'പങ്കിടുകയും പരിചരിക്കുകയു'മെന്നതിന്റെ യഥാര്ത്ഥ ഊര്ജ്ജം ഉള്ക്കൊണ്ടുകൊണ്ട് രാജ്യത്തിനും ലോകത്തിനും മുഴുവന് മാനവരാശിക്കും വേണ്ടി ഇന്ത്യയുടെ മഹത്തായ സംസ്ക്കാരമായ ഒന്നിച്ചു ജീവിക്കുകയും ഒന്നിച്ചു പ്രവര്ത്തിക്കുകയും ചെയ്യുകയെന്നതിനെ സംരക്ഷിക്കാനും പ്രോത്സാഹിപ്പിക്കാനും ഇന്ത്യയുടെ ഉപരാഷ്ട്രപതി ശ്രി വെങ്കയ്യാ നായിഡു ഇന്ന് രാജ്യത്തോട് ആഹ്വാനം ചെയ്തു.
അറിവ്, ജ്ഞാനം, രാഷ്ട്രഭക്തി, ഭരണാധികാരികളുടെ മഹത്തായ വീക്ഷണങ്ങള്, എന്നിവയേയും നമ്മുടെ ചരിത്രത്തിനെ രൂപകല്പ്പന ചെയ്യുന്നതിൽ മഹാരാജാ ജയ ചാമരാജ വാഡിയാറിനെപ്പോലുള്ള രാഷ്ട്രതന്ത്രജ്ഞർ വഹിച്ച പങ്ക് സ്മരിച്ചുകൊണ്ട് മൈസൂര് രാജവംശത്തിലെ 25-ാമത്തെ രാജാവായിരുന്ന ശ്രീ ജയ ചാമരാജ വാഡിയാറിന്റെ ശതാബ്ദി ആഘോഷങ്ങളുടെ സമാപനത്തെ ഉപരാഷ്ട്രപതി വെര്ച്ച്വലായി അഭിസംബോധന ചെയ്തു.
അദ്ദേഹത്തെ ഒരു ജനാധിപത്യവാദിയെന്നും ജനങ്ങളുടെ ഭരണാധികാരിയെന്നും വിശേഷിപ്പിച്ച ശ്രീ നായിഡു അദ്ദേഹം എല്ലായ്പ്പോഴൂം തന്റെ പ്രജകളുമായി ബന്ധത്തില് തുടരുന്നതിനും ബഹുജനങ്ങളുടെ ക്ഷേമം ഉറപ്പുവരുത്തുന്നതിനും ആഗ്രഹിച്ചിരുന്നുവെന്നും ചൂണ്ടിക്കാട്ടി.
ഒരു ഭരണഘടന അസംബ്ലി സ്ഥാപിച്ചും ശ്രീ കെ.സി. റെഡ്ഡിയെ മുഖ്യമന്ത്രിയാക്കികൊണ്ട് ഒരു ഇടക്കാല ജനകീയ ഗവണ്മെന്റിന് രൂപം നല്കിയും ശ്രീ വാഡിയാര് മൈസൂര് രാജ്യത്തില് ഒരു ഉത്തരവാദിത്വപ്പെട്ട ഗവണ്മെന്റ് സ്ഥാപിച്ചുവെന്നത് വിലമതിക്കാനാകാത്ത ഓര്മ്മകളാണ്.
ശക്തമായ ഒരു ജനാധിപത്യരാജ്യമായി ഇന്ത്യയെ പരിണമിപ്പിക്കുന്നതിനും രാജ്യത്തിന്റെ ഐക്യത്തിനും അഖണ്ഡതയ്ക്കും വലിയ സംഭാവനകള് നല്കിയതിന്റെയും നേട്ടം മഹാരാജാവിന് നല്കികൊണ്ട് പുരാതനമൂല്യങ്ങളുടെയൂം ആധുനികതയുടെയും ശരിയായ മിശ്രിമായിരുന്നു അദ്ദേഹമെന്ന് ഉപരാഷ്ട്രപതി വിശേഷിപ്പിച്ചു.
ഇന്ത്യയുടെ സ്വാതന്ത്ര്യത്തിന് ശേഷം 'ഇന്സ്ട്രുമെന്റ് ഓഫ് അക്സക്ഷന്' ആദ്യമായി അംഗീകരിച്ച പ്രധാനപ്പെട്ട രാജ്യമായിരുന്നു മൈസൂർ എന്നത് ശ്രീ നായിഡു ഉയര്ത്തിക്കാട്ടി.
സംരംഭങ്ങള്ക്ക് തീഷ്ണമായ പിന്തുണ നല്കിയ ഭരണാധികാരിയെന്ന് ശ്രീ ജയ ചാമരാജയെ വിശേഷിപ്പിച്ച ശ്രീ നായിഡു, രാജ്യത്ത് ശാസ്ത്ര സാങ്കേതികവിദ്യകളും ശാസ്ത്രശീലവും വളര്ത്തുന്നതിന് അദ്ദേഹം നിരന്തരമായി പരിശ്രമിച്ചുവെന്നും പറഞ്ഞു. ബാംഗ്ലൂരിലെ ഹിന്ദുസ്ഥാന് എയര്ക്രാഫ്റ്റ്സ് ലിമിറ്റഡ് ,മൈസൂരിലെ സെന്ട്രല് ഫുഡ് ടെക്നോളജിക്കല് റിസര്ച്ച് ഇന്സ്റ്റിറ്റ്യൂട്ട്, ബാംഗ്ലൂരിലെ ലെ നാഷണല് ട്യൂബര്ക്യുലോസിസ് ഇന്സ്റ്റിറ്റ്യൂട്ട്, മൈസൂരിലെ ഓള് ഇന്ത്യ ഇന്സ്റ്റിറ്റ്യൂട്ട് ഓഫ് സ്പീച്ച് ആന്റ് ഹിയറിംഗ് തുടങ്ങി ആധുനിക ഇന്ത്യയിലെ നിരവധി പ്രധാനപ്പെട്ട സ്ഥാപനങ്ങള് സ്ഥാപിക്കുന്നതിന് പിന്തുണയും പ്രോത്സാഹനവും നല്കിയതിന്റെ പേരില് മൈസൂരിലെ 25-ാമത് രാജാവ് വലിയതോതില് ബഹുമാനിക്കപ്പെടുന്നുണ്ട്.
ശ്രി വാഡിയാറിനെ ബഹുമുഖ പ്രതിഭയെന്നും ആ ജീവനാന്തര പഠിതാവെന്നും വിശേഷിപ്പിച്ച ഉപരാഷ്ട്രപതി അദ്ദേഹം അറിയപ്പെടുന്ന ഒരു തത്വചിന്തകനും സംഗീതവിദുഷിയും രാഷ്ട്രീയ ചിന്തകനും മനുഷ്യസ്നേഹിയുമായിരുന്നുവെന്നും ചൂണ്ടിക്കാട്ടി.
ഈ ശുഭ അവസരത്തില് നമ്മള് ജനാധിപത്യത്തിന്റെ ഊര്ജ്ജത്തോടും ജനകേന്ദ്രീകൃത ഭരണത്തോടുമൊപ്പം കാലാതിതമായ ഇന്ത്യന് മൂല്യങ്ങളെയും സമ്പന്നമായ സംസ്ക്കാരത്തെയൂം പാരമ്പര്യത്തേയും ആഘോഷമാക്കണമെന്നും ഉപരാഷ്ട്രപതി എല്ലാവരോടും ആഹ്വാനം ചെയ്തു.
റെയില്വേ മന്ത്രാലയം
ഇന്ത്യൻ റെയിൽവേ കോവിഡ് കെയർ സെന്ററുകൾ സംസ്ഥാന അധികൃതർക്കു കൈമാറും
റെയിൽവേ മന്ത്രാലയം 5231 റെയിൽ കോച്ചുകൾ കോവിഡ് കെയർ സെന്ററുകളാക്കി മാറ്റിയിട്ടുണ്ട്. കേന്ദ്ര ആരോഗ്യ കുടുംബക്ഷേമ മന്ത്രാലയം പുറപ്പെടുവിച്ച മാർഗ്ഗനിർദ്ദേശങ്ങൾ അനുസരിച്ച് കോവിഡ് കെയർ സെന്ററുകളിൽ ചികിത്സിക്കാനാവുന്ന വളരെ ചെറിയ കേസുകൾക്ക് ഈ കോച്ചുകൾ ഉപയോഗിക്കാൻ കഴിയും. കോവിഡ് സംശയിക്കുന്നതും സ്ഥിരീകരിക്കപ്പെട്ടതുമായ കേസുകളിൽ അവരെ ഐസൊലേഷനിൽ പാർപ്പിക്കുവാൻ സംസ്ഥാനങ്ങൾക്ക് ഈ കോച്ചുകൾ ഉപയോഗിക്കാൻ കഴിയും.
കോവിഡ് കെയർ സെന്ററുകൾക്ക് പുറമെ ഇന്ത്യൻ റെയിൽവേ 2500 ൽ അധികം ഡോക്ടർമാരെയും 35000 പാരാമെഡിക്കൽ ജീവനക്കാരെയും വിന്യസിക്കും. ഡോക്ടർമാരെയും പാരാമെഡിക്കൽ ജീവനക്കാരെയും വിവിധ സോണുകൾ താൽക്കാലിക അടിസ്ഥാനത്തിൽ റിക്രൂട്ട് ചെയ്യുന്നുണ്ട്. 17 ആശുപത്രികളിലായി അയ്യായിരത്തോളം കിടക്കകളും റെയിൽവേ ആശുപത്രികളിലെ 33 ബ്ലോക്കുകളും അടിയന്തിര സാഹചര്യങ്ങളിൽ ചികിത്സയ്ക്കായി സജ്ജമാക്കിയിട്ടുണ്ട്.
കേന്ദ്ര ആരോഗ്യ കുടുംബക്ഷേമ മന്ത്രാലയം പുറപ്പെടുവിച്ച മാർഗ്ഗനിർദ്ദേശങ്ങൾ അനുസരിച്ച് സംസ്ഥാന സർക്കാരുകൾ റെയിൽവേക്ക് അഭ്യർത്ഥനകൾ അയക്കുന്നതിനനുസരിച്ച് റെയിൽവേ ഈ കോച്ചുകൾ സംസ്ഥാനങ്ങൾക്കും കേന്ദ്ര ഭരണപ്രദേശങ്ങൾക്കും അനുവദിക്കും. അനുവദിച്ചതിനുശേഷം, ആവശ്യമായ സ്ഥലത്ത് അടിസ്ഥാന സൗകര്യങ്ങളുള്ള സ്റ്റേഷനിൽ, ട്രെയിൻ സ്ഥാപിക്കുകയും ജില്ലാ കളക്ടർക്ക് അല്ലെങ്കിൽ അവർ അധികാരപ്പെടുത്തിയ വ്യക്തികൾക്ക് കൈമാറുകയും ചെയ്യും. വെള്ളം, വൈദ്യുതി, അറ്റകുറ്റപ്പണികൾ, ഭക്ഷണ വിതരണം, സുരക്ഷ തുടങ്ങിയ കാര്യങ്ങളുടെ ചുമതല റെയിൽവേ തന്നെ ഏറ്റെടുക്കും.(
പ്രധാനമന്ത്രിയുടെ ഓഫീസ്
സൗരാഷ്ട്ര തമിഴ് സംഗമം വളരെ നല്ല അന്തരീക്ഷം സൃഷ്ടിച്ചു: പ്രധാനമന്ത്രി
മധുരയിൽ നിന്ന് സൗരാഷ്ട്ര തമിഴ് സംഗമത്തിലേക്കുള്ള ആദ്യ ബാച്ചിനെ കൊണ്ടുപോകുന്നതിനായി മധുരയിൽ നിന്ന് പ്രത്യേക ട്രെയിൻ ഫ്ലാഗ് ഓഫ് ചെയ്തതിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
പ്രധാനമന്ത്രി ട്വീറ്റ് ചെയ്തു :
"പുത്തണ്ടിന്റെ പ്രത്യേക അവസരത്തിൽ, മധുരയിൽ നിന്ന് വെരാവലിലേക്ക് ഒരു പ്രത്യേക യാത്ര ആരംഭിച്ചു. സൗരാഷ്ട്ര തമിഴ് സംഗമം ഏറ്റവും പ്രതീക്ഷിച്ച പരിപാടികളിൽ ഒന്നാണ്, അത് വളരെ നല്ല അന്തരീക്ഷം സൃഷ്ടിച്ചു."
On the special occasion of Puthandu, a special journey commenced from Madurai to Veraval. The #STSangamam is one of the most anticipated events and has created a very positive atmosphere. https://t.co/IDtxHRu6QS
— Narendra Modi  April 15, 2023
മറ്റൊരു ട്വീറ്റിൽ അദ്ദേഹം അന്തരീക്ഷത്തിന്റെ ചടുലതയെയും പോസിറ്റിവിറ്റിയെയും പ്രശംസിച്ചു.
സംഗമത്തിലേക്കുള്ള യാത്രയെ ചുറ്റിപ്പറ്റിയുള്ള ഉത്സവഭാവത്തെക്കുറിച്ച് എസ്ടി സംഗമത്തിന്റെ ട്വീറ്റിൽ അദ്ദേഹം പറഞ്ഞു
"മനോഹരം! എസ്ടി സംഗമത്തോടുള്ള ആവേശം വ്യക്തമാണ്."
Lovely! The enthusiasm towards #STSangamam is clearly building. https://t.co/sKbj5ntMCo
— Narendra Modi  April 15, 2023
ആഭ്യന്തരകാര്യ മന്ത്രാലയം
പ്രതിരോധത്തിന്റെ ആദ്യമതില് ബി.എസ്.എഫ്. : കേന്ദ്ര ആഭ്യന്തരമന്ത്രി
ബി.എസ്.എഫ്.സേനാംഗങ്ങള്ക്കുള്ള പോലീസ്മെഡല് രാജ് നാഥ്സിംഗ് സമ്മാനിച്ചു
ധീരതയും, വിശിഷ്ടസേവനത്തിനുമുള്ള പോലീസ്മെഡലുകള്കേന്ദ്ര ആഭ്യന്തര മന്ത്രി ശ്രീ. രാജ് നാഥ്സിംഗ് ന്യൂഡല്ഹിയില്ഇന്ന് നടന്ന ചടങ്ങില് ബി.എസ്.എഫ്. സേനാംഗങ്ങള്ക്ക് സമ്മാനിച്ചു. ധീരതയ്ക്കുള്ള 14 പോലീസ്മെഡലുകളില് നാല്എണ്ണംമരണാനന്തര ബഹുമതിയായിട്ടാണ് നല്കിയത്. രാജ്യത്തെ സംരക്ഷിക്കുന്നതില്സുരക്ഷാസേനകള് അനുഷ്ഠിക്കുന്ന ത്യാഗത്തില്രാജ്യത്തിന് അഭിമാനമുണ്ടെന്ന് ശ്രീ. രാജ്നാഥ്സിംഗ് പറഞ്ഞു. അതിര്ത്തിരക്ഷാസേനയെ പ്രതിരോധത്തിന്റെആദ്യമതില്എന്ന്വിശേഷിപ്പിച്ച കേന്ദ്ര ആഭ്യന്തര മന്ത്രി അതിര്ത്തിവഴിയുള്ളകള്ളക്കടത്തും, വ്യാജ കറന്സിയും തടയുന്നതില്ബി.എസ്.എഫ്.വഹിക്കുന്ന പങ്കിനെ പ്രകീര്ത്തിച്ചു. യുദ്ധ വേളകളില്സായുധ സേനാംഗങ്ങള്ക്ക് നല്കുന്ന മാതൃകയില് പാരാമിലിറ്ററിസേനകള്ക്കുംഓപ്പറേഷണല്കാഷ്വാലിറ്റിസര്ട്ടിഫിക്കറ്റ് നല്കുന്ന കാര്യംഗവണ്മെന്റിന്റെ പരിഗണനയിലാണെന്ന്കേന്ദ്ര ആഭ്യന്തര മന്ത്രി അറിയിച്ചു. ഭീകര പ്രവര്ത്തകരുമായോ, തീവ്രവാദികളുമായോഅതിര്ത്തിയിലുണ്ടായുന്ന ഏറ്റുമുട്ടലില്മരണമടയുന്ന കേന്ദ്ര സായുധ പോലീസ്സേനാംഗങ്ങളുടെകുടുംബങ്ങള്ക്ക്ഒട്ടേറെ ആനുകൂല്യങ്ങള് ലഭിക്കാന് ഈ സര്ട്ടിഫിക്കറ്റ്സഹായിക്കുമെന്ന്അദ്ദേഹംചൂണ്ടിക്കാട്ടി.
(ND MRD –412